**Λυσίας «Ὑπὲρ Μαντιθέου» §13**

**ΚΕΙΜΕΝΟ**

πρῶτον μὲν γάρ, ὅτε τὴν συμμαχίαν ἐποιήσασθε πρὸς [τοὺς] Βοιωτοὺς καὶ εἰς Ἁλίαρτον ἔδει βοηθεῖν, ὑπὸ Ὀρθοβούλου [κατειλεγμένος](http://ebooks.edu.gr/ebooks/v/html/8547/2720/Ritorika-Keimena_B-Lykeiou-AnthrSp_html-empl/index1b_02c.html" \o "κατειλεγμένος|μτχ. πρκμ. του ρ. καταλέγομαι καταγράφομαι, γράφομαι σε κατάλογο / εναντιωματική μτχ.) [ἱππεύειν](http://ebooks.edu.gr/ebooks/v/html/8547/2720/Ritorika-Keimena_B-Lykeiou-AnthrSp_html-empl/index1b_02c.html" \o "ἱππεύειν|απρμφ. του σκοπού) ἐπειδὴ πάντας ἑώρων τοῖς μὲν [ἱππεύουσιν](http://ebooks.edu.gr/ebooks/v/html/8547/2720/Ritorika-Keimena_B-Lykeiou-AnthrSp_html-empl/index1b_02c.html" \o "τοῖς ἱππεύουσιν|επιθετική μτχ. ως δοτ. προσωπική κτητική) ἀσφάλειαν εἶναι δεῖν νομίζοντας, τοῖς δ᾽ ὁπλίταις κίνδυνον ἡγουμένους, ἑτέρων  [ἀναβάντων ἐπὶ τοὺς ἵππους](http://ebooks.edu.gr/ebooks/v/html/8547/2720/Ritorika-Keimena_B-Lykeiou-AnthrSp_html-empl/index1b_02c.html) [ἀδοκιμάστων](http://ebooks.edu.gr/ebooks/v/html/8547/2720/Ritorika-Keimena_B-Lykeiou-AnthrSp_html-empl/index1b_02c.html" \o "ἀδοκίμαστος|ανεξέταστος, χωρίς να υποβληθεί σε δοκιμασία) παρὰ τὸν νόμον ἐγὼ προσελθὼν ἔφην τῷ Ὀρθοβούλῳ ἐξαλεῖψαί με ἐκ τοῦ καταλόγου, ἡγούμενος αἰσχρὸν εἶναι τοῦ πλήθους μέλλοντος κινδυνεύειν [ἄδειαν](http://ebooks.edu.gr/ebooks/v/html/8547/2720/Ritorika-Keimena_B-Lykeiou-AnthrSp_html-empl/index1b_02c.html" \o "ἄδεια|ασφάλεια) ἐμαυτῷ παρασκευάσαντα στρατεύεσθαι. Καί μοι ἀνάβηθι, Ὀρθόβουλε.

**Νεοελληνική Απόδοση**

Αρχικά λοιπόν, όταν κάνατε τη συμμαχία με τους Βοιωτούς και έπρεπε να βοηθήσετε στην Αλίαρτο, ενώ ο Ορθόβουλος με είχε συμπεριλάβει στον κατάλογο των ιππέων, επειδή έβλεπα όλους να πιστεύουν ότι οι ιππείς θα πρέπει να είναι ασφαλείς, ενώ νόμιζαν ότι οι πεζοί θα κινδυνεύουν, παρόλο που άλλοι γίνονταν ιππείς χωρίς να έχουν δοκιμαστεί παραβιάζοντας τον νόμο, εγώ, αφού παρουσιάστηκα, είπα στον Ορθόβουλο να με διαγράψει από τον κατάλογο νομίζοντας ότι είναι αισχρό ενώ το πλήθος πρόκειται να κινδυνεύσει να εκστρατεύσω, αφού εξασφαλίσω τον εαυτό μου. Ανέβα, λοιπόν στο βήμα για μένα, Ορθόβουλε.

**Κείμενο – Μετάφραση σε αντιστοίχιση**

|  |  |
| --- | --- |
| **Πρωτότυπο Κείμενο** | **Νεοελληνική Αποόδοση** |
| πρῶτον μὲν γάρ, ὅτε τὴν συμμαχίαν ἐποιήσασθε πρὸς [τοὺς] Βοιωτοὺς | Αρχικά λοιπόν, όταν κάνατε τη συμμαχία με τους Βοιωτούς |
| καὶ εἰς Ἁλίαρτον ἔδει βοηθεῖν | και έπρεπε να βοηθήσετε στην Αλίαρτο, |
| ὑπὸ Ὀρθοβούλου [κατειλεγμένος](http://ebooks.edu.gr/ebooks/v/html/8547/2720/Ritorika-Keimena_B-Lykeiou-AnthrSp_html-empl/index1b_02c.html" \o "κατειλεγμένος|μτχ. πρκμ. του ρ. καταλέγομαι καταγράφομαι, γράφομαι σε κατάλογο / εναντιωματική μτχ.) [ἱππεύειν](http://ebooks.edu.gr/ebooks/v/html/8547/2720/Ritorika-Keimena_B-Lykeiou-AnthrSp_html-empl/index1b_02c.html" \o "ἱππεύειν|απρμφ. του σκοπού) | ενώ ο Ορθόβουλος με είχε συμπεριλάβει στον κατάλογο των ιππέων, |
| ἐπειδὴ πάντας ἑώρων τοῖς μὲν [ἱππεύουσιν](http://ebooks.edu.gr/ebooks/v/html/8547/2720/Ritorika-Keimena_B-Lykeiou-AnthrSp_html-empl/index1b_02c.html" \o "τοῖς ἱππεύουσιν|επιθετική μτχ. ως δοτ. προσωπική κτητική) ἀσφάλειαν εἶναι δεῖν νομίζοντας, | επειδή έβλεπα όλους να πιστεύουν ότι οι ιππείς θα πρέπει να είναι ασφαλείς, |
| τοῖς δ᾽ ὁπλίταις κίνδυνον ἡγουμένους, | ενώ νόμιζαν ότι οι πεζοί θα κινδυνεύουν |
| ἑτέρων [ἀναβάντων ἐπὶ τοὺς ἵππους](http://ebooks.edu.gr/ebooks/v/html/8547/2720/Ritorika-Keimena_B-Lykeiou-AnthrSp_html-empl/index1b_02c.html" \o "ἀναβαίνω ἐπὶ τοὺς ἵππους|κατατάσσομαι στο ιππικό) [ἀδοκιμάστων](http://ebooks.edu.gr/ebooks/v/html/8547/2720/Ritorika-Keimena_B-Lykeiou-AnthrSp_html-empl/index1b_02c.html" \o "ἀδοκίμαστος|ανεξέταστος, χωρίς να υποβληθεί σε δοκιμασία)  παρὰ τὸν νόμον | παρόλο που άλλοι γίνονταν ιππείς χωρίς να έχουν δοκιμαστεί παραβιάζοντας τον νόμο, |
| ἐγὼ προσελθὼν ἔφην τῷ Ὀρθοβούλῳ ἐξαλεῖψαί με ἐκ τοῦ καταλόγου, | εγώ, αφού παρουσιάστηκα, είπα στον Ορθόβουλο να με διαγράψει από τον κατάλογο |
| ἡγούμενος αἰσχρὸν εἶναι τοῦ πλήθους μέλλοντος κινδυνεύειν [ἄδειαν](http://ebooks.edu.gr/ebooks/v/html/8547/2720/Ritorika-Keimena_B-Lykeiou-AnthrSp_html-empl/index1b_02c.html" \o "ἄδεια|ασφάλεια) ἐμαυτῷ παρασκευάσαντα στρατεύεσθαι | νομίζοντας ότι είναι αισχρό ενώ το πλήθος πρόκειται να κινδυνεύσει να εκστρατεύσω, αφού εξασφαλίσω τον εαυτό μου. |
| Καί μοι ἀνάβηθι, Ὀρθόβουλε. | Ανέβα, λοιπόν στο βήμα για μένα, Ορθόβουλε. |

**Νοηματική Απόδοση**

Στη διάρκεια της συμμαχίας Αθηναίων και Βοιωτών από τη μια και Λακεδαιμονίων από την άλλη, ενώ το όνομα του Μαντίθεου βρισκόταν στον κατάλογο με αυτούς που επρόκειτο να πολεμήσουν στην Αλίαρτο ως ιππείς, ζήτησε από τον φύλαρχο να διαγραφεί το όνομά του από τον κατάλογο των ιππέων και να εγγραφεί στον κατάλογο των οπλιτών. Αυτό το έκανε, όπως ισχυρίζεται, επειδή άκουγε τους συμπολίτες του να λένε ότι θα ήταν πιο εύκολα τα πράγματα για τους ιππείς στη μάχη αυτή, από τη στιγμή που το ιππικό των Λακεδαιμονίων δεν ήταν τόσο αξιόμαχο. Αντίθετα, για τους οπλίτες ο κίνδυνος ήταν μεγαλύτερος, λόγω υπεροχής της οπλιτικής φάλαγγας των Λακεδαιμονίων. Ο Μαντίθεος θεώρησε απρεπές να προτιμήσει την ασφάλεια του ιππικού ενώ οι συμπολίτες και οι συστρατιώτες του επρόκειτο να εκτεθούν σε μεγαλύτερο κίνδυνο.

**Πραγματολογικά σχόλια**

**«ὅτε τὴν συμμαχίαν ἐποιήσασθε πρὸς [τοὺς] Βοιωτοὺς»:** η συμμαχία έγινε το 395 π.Χ. Το ψήφισμα το συνέταξε ο Θρασύβουλος ο Στειριεύς και το διάβασε στους θηβαίους πρέσβεις. Σκοπός της συμμαχίας ήταν η αντιμετώπιση του κοινού εχθρού, των Σπαρτιατών. Αφορμή υπήρξε ο πόλεμος των λακεδαιμονίων εναντίον των Περσών. Οι Θηβαίοι βρήκαν την ευκαιρία να ηγηθούν του συνασπισμού εναντίον των Σπαρτιατών. Οι Αθηναίοι επεδίωκαν ν ακάμψουν τη δύναμη της Σπάρτης. Οι δημοκρατικοί Αθηναίοι είχαν καλές σχέσεις με τους Θηβαίους, γιατί παρέμεναν στη Θήβα κατά την περίοδο της τυραννίας των Τριάκοντα.

**«καὶ εἰς Ἁλίαρτον ἔδει βοηθεῖν»:** η Αλίαρτος πόλη της Βοιωτίας κοντά στην Κωπαΐδα. Στη μάχη που έγινε εκεί νίκησαν οι Αλιάρτιοι και οι Θηβαίοι τον Σπαρτιάτη Λύσανδρο που οδηγούσε τον στρατό των Φωκέων και του Ορχομενού. Ο Λύσανδρος σκοτώθηκε αφήνοντας 1.000 νεκρούς στο πεδίο της μάχης και οι νικητές έστησαν τρόπαιο (Ξεν. Ελλ. 3.5.17-19).

**«ὑπὸ Ὀρθοβούλου»:** ως φύλαρχος της Ακαμαντίδος φυλής, στην οποία ανήκε ο Μαντίθεος, ο Ορθόβουλος, κρατούσε τον κατάλογο των ιππέων.

**«τοῖς μὲν ἱππεύουσιν... τοὺς δ᾽ ὁπλίτας διακινδυνεύσειν ἡγουμένους»:** οι ιππείς των Αθηναίων και Βοιωτών θα είχαν ευκολότερο έργο, διότι και πολλοί και ικανοί ήσαν, ενώ το ιππικό των Λακεδαιμονίων δεν ήταν αξιόμαχο. Αντίθετα οι οπλίτες θα αντιμετώπιζαν σοβαρούς κινδύνους λόγω της ισχύος του εχθρικού πεζικού.

**«ἑτέρων ἀναβάντων ἐπὶ τοὺς ἵππους ἀδοκιμάστων παρὰ τὸν νόμον»:** στην αρχή κάθε χρόνου η Βουλή δοκίμαζε τους ιππείς και τους ίππους, τιμωρώντας αυτόν που δε διατηρούσε σε καλή κατάσταση τον ίππο του. Τους δοκιμασμένους από τη Βουλή ιππείς οι στρατηγοί δεν είχαν εξουσία να τους τοποθετήσουν στο πεζικό. Οι αδοκίμαστοι δεν είχαν το δικαίωμα να στρατεύονται με τους ιππείς· αν όμως κάποιος αδοκίμαστος ίππευε, καταδικαζόταν σε ατιμία και δημευόταν η περιουσία του.

**Σκοπός – πρόθεση του Μαντίθεου: ο Μαντίθεος επιδιώκει να αποδείξει στους βουλευτές το πατριωτικό του ήθος, το αίσθημα συλλογικής ευθύνης, την αυταπάρνηση για την πατρίδα και το συμφέρον της πόλης του.**

**Ερμηνευτικά Σχόλια**

**Επιχείρημα του Μαντίθεου**

Ο Μαντίθεος επιδιώκει να συμπληρώσει τη δημόσια εικόνα του με αναφορές στη δράση του στις εκστρατείες και τους πολεμικούς κινδύνους της πόλης. Στόχος του είναι να προβάλλει τον πατριωτισμό του, το ηρωικό του φρόνημα και να κερδίσει την εύνοια των βουλευτών. Τα μέσα που χρησιμοποιεί για να πείσει το ακροατήριο για τη γνησιότητα και το μέγεθος του πατριωτισμού του είναι: τα ιστορικά παραδείγματα, οι αξιολογικές κρίσεις / γνώμες, η μαρτυρία του Ορθόβουλου.

Ο Μαντίθεος αναφέρεται στη μάχη της Αλιάρτου (395 π.Χ.), όταν οι ιππείς των συνασπισμένων Αθηναίων και Βοιωτών αντιμετώπισαν το ιππικό των Λακεδαιμονίων που δεν ήταν τόσο αξιόμαχο όσο η οπλιτική φάλαγγά τους. Κάποιοι συμπολίτες του Μαντίθεου από φόβο για τη ζωή τους και παρά τον νόμο που απαγόρευε την ένταξη των αδοκιμάστων στο ιππικό εγκατέλειψαν τη θέση τους στην οπλιτική φάλαγγα και πολέμησαν στο ιππικό Έθεσαν σε ανώτερη μοίρα τη ζωή τους από τη σωτηρία της πόλης.

Σε αντίθεση με τα κίνητρα και τη στάση των λιγόψυχων συμπολιτών του ο Μαντίθεος αρνήθηκε την ασφάλεια στη μάχη που του εξασφάλιζε το ιππικό και ζήτησε να μεταταχθεί στο ιππικό. Η πρωτοβουλία του αυτή υπήρξε συνειδητή και υπεύθυνη έκφραση της πολιτικής συνείδησής του, της φιλοπατρίας και της αυταπάρνησής του. Η μαρτυρική κατάθεση του Ορθόβουλου, του ίδιου του φύλαρχου, έχει ιδιαίτερο βάρος και αποδεικνύει ολοφάνερα το ηρωικό φρόνημα του Μαντίθεου. Το λογικό αυτό επιχείρημα του Μαντίθεου (εκπλήρωση του χρέους προς την πατρίδα) είναι αδιάσειστο, καθώς στηρίζεται σε αναμφισβήτητα ιστορικά γεγονότα και στην ένορκη μαρτυρία του Ορθόβουλου. Η αντίθεση στα κίνητρα δράσης του Μαντίθεου και των λιγόψυχων συμπολιτών του και η έμμεση προβολή της αυταπάρνησης και του πατριωτισμού του Μαντίθεου το καθιστούν και ηθικό.

Το βάρος του ηθικού επιχειρήματος του Μαντίθεου εστιάζεται σε δύο σημεία σε μια αξιολογική κρίση και στον κυρίαρχο ηθικό κώδικα: α) στην καθιερωμένη αντίληψη της εποχής του Μαντίθεου ότι οι ιππείς διακινδυνεύουν λιγότερο από το πεζικό στο πεδίο της μάχης, β) στην ηθικά μεμπτή για τον ίδιο τον Μαντίθεο συμπεριφορά να αγωνίζεται ως ιππέας εκ του ασφαλούς ενώ οι συμπολίτες του στην οπλιτική φάλαγγα να εκτίθενται σε μεγαλύτερο κίνδυνο κατά τη μάχη.

Η πρωτοβουλία του Μαντίθεου αν ζητήσει εθελοντικά τη μετάταξή του στο ιππικό αποδεικνύει, όπως ειπώθηκε παραπάνω, την ηθική ποιότητα του Μαντίθεου. Η πεποίθησή του ότι τα βάρη των πολεμικών κινδύνων πρέπει να τα επωμίζονται όλοι οι πολίτες εξίσου είναι έκφραση της ηθικής ευαισθησίας και αποδεικνύει την άψογη συμπεριφορά του προς την πόλη («ἡγούμενος αἰσχρὸν εἶναι τοῦ πλήθους μέλλοντος κινδυνεύειν  [ἄδειαν](http://ebooks.edu.gr/ebooks/v/html/8547/2720/Ritorika-Keimena_B-Lykeiou-AnthrSp_html-empl/index1b_02c.html) ἐμαυτῷ παρασκευάσαντα στρατεύεσθαι»). Ο Μαντίθεος απορρίπτει τη γενική πεποίθηση /αντίληψη ότι πρέπει οι ιππείς να απολαμβάνουν μεγαλύτερη ασφάλεια από τους οπλίτες. Η πρωτοβουλία του να εγκαταλείψει την ασφάλεια του ιππικού με την εθολοντική μετάταξή του στην οπλιτική φάλαγγα συμφωνεί με την ηθικές παραδοχές της αθηναΪκής κοινωνίας, που προτάσσουν το συλλογικό συμφέρον και το πατριωτικό χρέος έναντι της προσωπικής σωτηρίας και της ατομικής ευημερίας.

**Ηθοποιϊα**

**Ήθος Μαντίθεου**: η πρωτοβουλία του Μαντίθεου να μεταταχθεί στην οπλιτική φάλαγγα και να εγκαταλείψει την ασφάλεια του ιππικού θέτοντας σε κίνδυνο τη ζωή του αποδεικνύει την φιλοπατρία, το ηρωΙκό φρόνημά του και η διάθεση αυτοθυσίας για την πατρίδα του. Εμφανίζεται νομοταγής, καθώς υπέστη τη νόμιμη δοκιμασία και δείχνει τη νομιμοφροσύνη του στους ανώτερούς του. Έχει επίγνωση του ηθικού χρέους του. Δείχνει φιλοτιμία και διαθέτει αίσθημα συλλογικής ευθύνης.

**Ήθος των συμπολεμιστών του Μαντίθεου:** οι συμπολεμιστές του Μαντίθεου που αν και αδοκίμαστοι μετατάχθηκαν παράνομα από την οπλιτική φάλαγγα στο ιππικό για να μη θέσουν τη ζωή τους σε κίνδυνο κατά τη μάχη, είναι άνθρωποι εγωιστές, φυγόπονοι, δειλοί που δεν ενδιαφέρονται πραγματικά ούτε για την πατρίδα ούτε για τους συμπολίτες τους. Δεν επιδεικνύουν ήθος δημοκρατών πολιτών, παραβιάζουν τους νόμους για το προσωπικό τους συμφέρον, έχουν αποδυναμωμένο αίσθημα συλλογικής ευθύνης.

**Παθοποιία**

Ο Μαντίθεος προβάλλοντας τον πατριωτισμό, την αυταπάρνηση και το ηρωικό του φρόνημα προσπαθεί να κερδίσει τη συμπάθεια, την εκτίμηση, την αναγνώριση και τελικά την εύνοια των βουλευτών.

**Σχολιασμός αντιθέσεων για ανάδειξη ήθους Μαντιθέου**

Με αφορμή τα γεγονότα στην Αλίαρτο ο Μαντίθεος αναδεικνύει το ήθος του (πατριώτης, πολίτης με αίσθημα συλλογικής ευθύνης, άνδρα με άμεπτο ήθος και γενναιότητα) μέσα από αντιθέσεις. Συγκεκριμένα διατυπώνει ένα ισχυρό ηθικό επιχείρημα που ενισχύεται από την αντίθεση μεταξύ ιππέων και οπλιτών στο βαθμό ασφάλειάς τους κατά τον πόλεμο:

«τοῖς μὲν ἱππεύουσιν ἀσφάλειαν εἶναι δεῖν νομίζοντας, τοῖς δ’ ὁπλίταις κίνδυνον ἡγουμένους» (**τοῖς μὲν ἱππεύουσιν ≠ τοῖς δ’ ὁπλίταις, ἀσφάλειαν ≠ κίνδυνον):** ο Μαντίθεος σχολιάζει τον διαφορετικό βαθμό επικινδυνότητας που διατρέχει ένας ιππέας και ένας οπλίτης στο πεδίο της μάχης. Η έκθεση των οπλιτών στον κίνδυνο θανάσιμου τραυματισμού ήταν σαφώς μεγαλύτερος από αυτό των ιππέων. Η οπλιτική φάλαγγα αποτελούσα το βασικό στρατιωτικό σώμα κρούσης του εχθρού.

**«**ἑτέρων  [**ἀναβάντων ἐπὶ τοὺς ἵππους**](http://ebooks.edu.gr/ebooks/v/html/8547/2720/Ritorika-Keimena_B-Lykeiou-AnthrSp_html-empl/index1b_02c.html)[ἀδοκιμάστων](http://ebooks.edu.gr/ebooks/v/html/8547/2720/Ritorika-Keimena_B-Lykeiou-AnthrSp_html-empl/index1b_02c.html" \o "ἀδοκίμαστος|ανεξέταστος, χωρίς να υποβληθεί σε δοκιμασία) **παρὰ τὸν νόμον** ἐγὼ προσελθὼν ἔφην τῷ Ὀρθοβούλῳ **ἐξαλεῖψαί με ἐκ τοῦ καταλόγου**» (ἑτέρων  [ἀναβάντων (εναντιωματική μετοχή) ἐπὶ τοὺς ἵππους](http://ebooks.edu.gr/ebooks/v/html/8547/2720/Ritorika-Keimena_B-Lykeiou-AnthrSp_html-empl/index1b_02c.html) [ἀδοκιμάστων](http://ebooks.edu.gr/ebooks/v/html/8547/2720/Ritorika-Keimena_B-Lykeiou-AnthrSp_html-empl/index1b_02c.html" \o "ἀδοκίμαστος|ανεξέταστος, χωρίς να υποβληθεί σε δοκιμασία) **παρὰ τὸν νόμον** ≠ ἔφην τῷ ἐξαλεῖψαί με ἐκ τοῦ καταλόγου»): ο Μαντίθεος αναφέρει ότι ενώ πολλοί ενδιαφέρονταν περισσότερο για τον εαυτό τους και τη σωτηρία τους παρά για την υπεράσπιση της πατρίδας τους επεδιώκαν να καταταχθούν παράνομα,/**παρά τον νόμον**, χωρίς δοκιμασία, στο ιππικό, ενώ εκείνος, αν και είχε συμπεριληφθεί **νόμιμα** στην τάξη των ιππέων, με δική του πρωτοβουλία ζήτησε να πολεμήσει στο σώμα του πεζικού, θέτοντας τον εαυτό του σε μεγάλο κίνδυνο, καθώς η οπλιτική φάλαγγα των Λακεδαιμονίων ήταν ιδιαίτερα ισχυρή.

Μάλιστα, θεώρησε ηθικά απαράδεκτο (αίσχρὸν) να εξασφαλίσει ο ίδιος ασφάλεια για τον εαυτό του και την ίδια στιγμή οι συμπολίτες του να κινδυνεύουν (τοῦ πλήθους μέλλοντος **κινδυνεύειν** **ἄδειαν** ἐμαυτῷ παρασκευάσαντα).

Μέσω αυτών των αντιθέσεων στις ενέργειες και στα κίνητρα δράσης του Μαντίθεου σε σχέση με τους συμπολίτες του, σκιαγραφούνται τόσο η άψογη συμπεριφορά του απέναντι στους άλλους (σεβασμός προς τους συστρατιώτες του), τον αγνό πατριωτισμό του και τον σεβασμό του στην πόλη και στους θεσμούς της, όσο και το θάρρος, η γενναιότητα, η ευψυχία του στο πεδίο της μάχης. Οι αρετές του Μαντίθεου αναδεικνύονται και από την αντίθεση του ήθους κάποιων συμπολιτών του που προέταξαν την προσωπική σωτηρία τους, παραβίασαν τους νόμους και κατατάχθηκαν παράνομα στο ιππικό. Από φόβο για τη ζωή τους, από δειλία και αδιαφορία για τους κινδύνους στους οποίους εξέθεταν οι άλλοι συμπολεμιστές τους τον εαυτό τους, εκείνοι έκαναν ότι μπορούσαν για να αποφύγουν να υπηρετήσουν στο πεζικό.

Μέσα από αυτή τους την πράξη αποδεικνύεται πως επρόκειτο για ανθρώπους εγωιστές, θρασύδειλους και φυγόπονους που αδιαφορούσαν για την πατρίδα και τους συστρατιώτες τους. Αντίθετα , ο Μαντίθεος με υψηλό πατριωτικό φρόνημα και αίσθημα ευθύνης απέναντι στην πόλη και στους συστρατιώτες συμπολίτες του επιλέγει με αυταπάρνηση να πολεμήσει στην οπλιτική φάλαγγα και να αντιμετωπίσει μεγαλύτερο –ίσως και θανάσιμο-κίνδυνο. Μέσω της αντίθεσης ήθους που υπάρχει ανάμεσα σε εκείνον και τους συμπολεμιστές τους ο Μαντίθεος εκθέτει με μεγαλύτερη ενάργεια τη δική του ανδρεία και τη διάθεση αυτοθυσίας του.

**Σημεία με λεπτή ειρωνεία στην απολογία του Μαντίθεου**

Η λεπτή ειρωνεία του Μαντίθεου εντοπίζεται στο σημείο που σχολιάζει τους λιγόψυχους συμπολίτες του οι οποίοι εγκαταλείπουν τη θέση τους ως οπλίτες και παράνομα εντάσσονται στο ιππικό χωρίς να έχουν υποβληθεί με επιτυχία στο έλεγχο της δοκιμασίας, για να διακινδυνεύσουν λιγότερο στο πεδίο της μάχης. Ο Μαντίθεος διαχωρίζει τη θέση του από αυτούς τους λιψόψυχους συμπολίτες του και επιδεικνύει το υψηλό πατριωτικό φρόνημα και το υψηλό αίσθημα συλλογικής ευθύνης. Είναι πατριώτης, έντιμος και ευυπόληπτος δημοκράτης πολίτης.

**Αρχικοί Χρόνοι**

|  |  |  |
| --- | --- | --- |
| **ΕΝΕΡΓΗΤΙΚΗ ΦΩΝΗ** | | **ΠΑΘΗΤΙΚΗ ΦΩΝΗ** |
| Ενεστώτας | ὁρῶ | ὁρῶμαι |
| Παρατατικός | ἑώρων | ἑωρώμην |
| Μέλλοντας | ὄψομαι | ὀφθήσομαι |
| Αόριστος | εἶδον | ὤφθην |
| Παρακείμενος | ἑόρακα | ἑόραμαι |
| Υπερσυντέλικος | ἑωράκειν | ἑωράμην |

|  |  |  |
| --- | --- | --- |
| **ΕΝΕΡΓΗΤΙΚΗ ΦΩΝΗ** | **ΜΕΣΗ ΚΑΙ ΠΑΘΗΤΙΚΗ ΦΩΝΗ** | |
| Ενεστώτας | νομίζω | νομίζομαι |
| Παρατατικός | ἐνόμιζον | ἐνομιζόμην |
| Μέλλοντας | νομιῶ | νομιοῦμαι & νομισθήσομαι |
| Αόριστος | ἐνόμισα | ἐνομισάμην & ἐνομίσθην |
| Παρακείμενος | νενόμικα | νενόμισμαι |
| Υπερσυντέλικος | ἐνενομίκειν | ἐνενομίσμην |

|  |  |
| --- | --- |
| Ενεστώτας | βαίνω |
| Παρατατικός | ἔβαινον |
| Μέλλοντας | βήσομαι |
| Αόριστος | ἔβην |
| Παρακείμενος | βέβηκα |
| Υπερσυντέλικος | ἐβεβήκειν |